ดราม่าโต๊ะเล็ก มิเกล กุนซือไทยจ่อลาคุมเหงียน บิ๊กป๋อมมีตัวแทนแล้ว
มีดราม่าเล็กน้อยในแวดวงโต๊ะเล็กทีมชาติไทย โดย มิเกล โรดริโก เฮดโค้ชใหญ่ชาวสเปน เตรียมลาทีมไปคุมทีมเวียดนาม เนื่องจากประสบปัญหาเรื่องการขอใบอนุญาตทำงาน แต่ บิ๊กป๋อม อดิศักดิ์ เบ็ญจศิริวรรณ ประธานพัฒนาโต๊ะเล็กไทยเตรียมวิธีรับมือแก้ไขปัญหาไว้แล้ว,วันที่ 23 เม.ย. ความเคลื่อนไหวของทีมฟุตซอลชาติไทย ล่าสุดมีรายงานข่าววงในเผยว่า มิเกล โรดริโก เฮดโค้ชชาวสเปน กำลังที่จะโบกมือลาเมืองไทยไปรับงานคุมทีมในเวียดนาม หลังเจ้าตัวประสบปัญหาเรื่องของการขอใบอนุญาตทำงานหรือ เวิร์กเพอร์มิต ซึ่งไปติดขัดอยู่ที่สมาคมกีฬาฟุตบอลแห่งประเทศไทย,อย่างไรก็ตาม มีรายงานว่าทางประธานพัฒนาฟุตซอลแห่งชาติ บิ๊กป๋อม อดิศักดิ์ เบ็ญจศิริวรรณ เตรียมแก้ปัญหาด้วยการดึงโค้ชเก่า โฆเซ มาเรีย เมนเดส ปูลปิส เข้ามาทำหน้าที่แทนแล้ว,สำหรับ มิเกล โรดริโก ถือเป็นกุนซือที่มีฝีมือไม่ใช่เล่นๆในวงการโต๊ะเล็ก โดยเขาพาทีมชาติไทยฝ่าด่านรอบแบ่งกลุ่มในศึกฟุตซอลโลกปี 2016 ที่ประเทศโคลอมเบีย ด้วยการเก็บ 6 แต้มซึ่งถือเป็นสถิติที่ดีที่สุดในการแข่งขันฟุตซอลโลกของไทยนับตั้งแต่ปี 2000 ก่อนจะพ่ายต่อ อาเซอร์ไบจาน ในรอบน็อกเอาต์ 16 ทีมสุดท้ายแบบน่าเสียดายในช่วงต่อเวลาพิเศษ 8-13
มีดราม่าเล็กน้อยในแวดวงโต๊ะเล็กทีมชาติไทย โดย มิเกล โรดริโก เฮดโค้ชใหญ่เตรียมลาทีมไปคุมทีมเวียดนาม เนื่องจากประสบปัญหาเรื่องการขอใบอนุญาตทำงาน แต่ บิ๊กป๋อม อดิศักดิ์ เบ็ญจศิริวรรณ ประธานพัฒนาโต๊ะเล็กไทยเตรียมวิธีรับมือแล้ว
ฟุตซอลไทย,มิเกล โรดริโก,บิ๊กป๋อม,อดิศักดิ์ เบ็ญจศิริวรรณ,โต๊ะเล็กไทย